Matìo apòstoło e evanxełista Levi, in quanto publican, el gera membro de una de łe categorie pì odià dal popoło ebraego. In efeti ałora i eşatori de łe tase i pagava in anticipo a ł'erario romano łe tase del popoło e po' i se rifaşeva come usurai tartasando ła xente: a xe par questo che el xe considerà el patrono de banchieri, bancari, doganieri, guardie de finansa, cambiavałute, rajonieri, contabiłi e esatori. Secondo alcune tradision, Mateo el saria morto in Etiopia. Le so relìchie łe saria sta portà in Canpania, inte ła Diocesi de Capacio. Ricatà soto i Łongobardi łe xe sta portà el 6 de majo 952 a Sałerno, dove łe xe atualmente conservà inte ła cripta de ła Catedrałe. La memoria del santo ricore el 21 de setenbre.